CELEX: 62019TN0252
Language: fi
Date: 2019-04-15 00:00:00
Title: asia T-252/19: Kanne 15.4.2019 — Pech v. neuvosto

24.6.2019   
            
            
               FI
            
            
               Euroopan unionin virallinen lehti
            
            
               C 213/60
            
         
      Kanne 15.4.2019 — Pech v. neuvosto
      (asia T-252/19)
      (2019/C 213/59)
      Oikeudenkäyntikieli: englanti
      
         Asianosaiset
      
      
         Kantaja: Laurent Pech (Lontoo, Yhdistynyt kuningaskunta) (edustajat: asianajajat O. Brouwer ja T. McGrath)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan neuvoston päätöksen, joka sisältyy kantajalle osoitettuun 12.2.2019 päivättyyn kirjeeseen, jolla kantajalta evätään asetuksen N:o 1049/2001 (1) 4 artiklan 2 ja 3 kohdan perusteella oikeus tutustua kokonaan asiakirjaan ST 13593 2018 INIT (neuvoston oikeuspalvelun 25.10.2018 päivätty oikeudellinen lausunto)
               
            
                  —
               
               
                  toissijaisesti määräämään, että neuvoston on asetuksen N:o 1049/2001 4 artiklan 6 kohdan nojalla myönnettävä laajempi osittainen oikeus tutustua asiakirjaan ST 13593 2018 INIT
               
            
                  —
               
               
                  velvoittamaan neuvoston korvaamaan oikeudenkäyntikulut, mukaan lukien mahdollisten väliintulijoiden kulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu oikeudelliseen virheeseen ja asetuksen N:o 1049/2001 4 artiklan 2 kohdan virheelliseen soveltamiseen.
                  
                              —
                           
                           
                              Kantaja väittää, ettei neuvosto ole osoittanut, että pyydetty asiakirja sisältäisi oikeudellista neuvonantoa.
                           
                        
                              —
                           
                           
                              Kantaja väittää lisäksi, että neuvosto on tulkinnut ja soveltanut virheellisesti asetuksen N:o 1049/2001 4 artiklan 2 kohdan toista luetelmakohtaa, koska se ei ole ottanut huomioon kannekirjelmässä mainittuja EU:n primäärioikeuden määräyksiä ja periaatetta, jonka mukaan EU:n lainsäädäntöasiakirjojen osalta tutustumista koskeva oikeus on mahdollisimman laaja, ja se on tukeutunut väljiin ja subjektiivisiin argumentteihin, joilla EU:n oikeuden mukaan ei voida perustella asiakirjojen sisältämien tietojen ilmaisematta jättämistä.
                           
                        
                              —
                           
                           
                              Neuvosto on tehnyt oikeudellisen virheen ja punninnut virheellisesti ylivoimaista yleistä etua.
                           
                        
            
                  2)
               
               
                  Toinen kanneperuste, joka perustuu oikeudelliseen virheeseen ja asetuksen N:o 1049/2001 4 artiklan 3 kohdan ensimmäisen alakohdan virheelliseen soveltamiseen
                  
                              —
                           
                           
                              Kantaja väittää, että neuvosto on jättänyt osoittamatta, että kyseisten asiakirjojen sisältämien tietojen täysimääräinen ilmaiseminen vahingoittaisi erityisesti ja tosiasiallisesti kyseistä päätöksentekomenettelyä.
                           
                        
                              —
                           
                           
                              Neuvosto on tulkinnut ja soveltanut virheellisesti asetuksen N:o 1049/2001 4 artiklan 3 kohdan ensimmäistä luetelmakohtaa ja unionin tuomioistuinten oikeuskäytäntöä, koska se ei ole ottanut huomioon kannekirjelmässä mainittuja EU:n primäärioikeuden määräyksiä ja periaatetta, jonka mukaan EU:n lainsäädäntöasiakirjojen osalta tutustumista koskeva oikeus on mahdollisimman laaja.
                           
                        
                              —
                           
                           
                              Neuvosto on jättänyt arvioimatta asianmukaisesti kyseisten asiakirjojen sisältämien tietojen ilmaisemiseen liittyvää yleistä etua.
                           
                        
            
                  3)
               
               
                  Kolmas kanneperuste, joka on toissijainen peruste ja joka perustuu siihen, että jos poikkeuksia, joihin neuvosto on vedonnut, onkin sovellettava pyydetyn asiakirjan osalta, neuvosto on kuitenkin rikkonut asetuksen N:o 1049/2001 4 artiklan 6 kohtaa, koska se on selvästi jättänyt täyttämättä velvollisuutensa myöntää (asianmukaisen ja pyydetyn) osittaisen oikeuden tutustua asiakirjaan siten kuin sen olisi 4 artiklan 6 kohdan mukaan pitänyt tehdä, kun se on evännyt oikeuden tutustua siihen koko oikeudellista arviointia koskevan jakson osalta.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 1).